*Projekts*

Latvijas Republikas ministru kabinets

2016.gada\_\_\_.\_\_\_\_\_\_\_\_\_ Noteikumi Nr.\_\_

Rīgā prot. Nr. \_\_.\_\_\_§

**Noteikumi par uzņēmējdarbības riska valsts nodevu 2017. gadā**

|  |
| --- |
| Izdoti saskaņā ar likuma "Par darbinieku aizsardzību darba devēja maksātnespējas gadījumā" 6. panta ceturto daļu un Maksātnespējas likuma 62. panta 7.3 daļu |

1. Noteikumi nosaka uzņēmējdarbības riska valsts nodevas (turpmāk – valsts nodeva) apmēru, valsts nodevas daļu, kas 2017. gadā ieskaitāma darbinieku prasījumu garantiju fondā un pašu ieņēmumos maksātnespējas procesa pārvaldības izmaksu segšanai, kā arī to, kāda valsts nodevas daļa novirzāma juridiskās personas maksātnespējas procesa izmaksu segšanai Maksātnespējas likuma 62. panta 7.2 daļā noteiktajā gadījumā.

2. Valsts nodevas apmērs pārskata mēnesī ir 0,36 *euro*. Darba devējs valsts nodevu aprēķina par katru darbinieku, ar kuru nodibinātas darba tiesiskās attiecības un par kuru netiek maksāts sezonas laukstrādnieku ienākuma nodoklis.

3. Valsts nodevu par pārskata mēnesi darba devējs samaksā līdz nākamā mēneša piecpadsmitajam datumam.

4. Aprēķināto valsts nodevu darba devējs norāda likumā "Par valsts sociālo apdrošināšanu" noteiktajā ziņojumā par obligātajām iemaksām no darba ņēmēja darba ienākumiem.

5. Lai apmierinātu darbinieku prasījumus, Valsts kase katru mēnesi līdz piecpadsmitajam un divdesmit piektajam datumam, kā arī saimnieciskā gada pēdējā dienā, nepārsniedzot likumā par valsts budžetu kārtējam gadam un finansēšanas plānā attiecīgajā periodā no saimnieciskā gada sākuma paredzēto pašu ieņēmumu apjomu, no valsts nodevas ieņēmumiem ieskaitāmo valsts nodevas daļu ieskaita Tieslietu ministrijas pamatbudžeta apakšprogrammas 06.04.00 "Darbinieku prasījumu garantiju fonds" kontā pašu ieņēmumos:

5.1. no 2017. gada 1. janvāra līdz 2017. gada 30. jūnijam – 68 % no valsts nodevas faktisko ieņēmumu summas atlikuma;

5.2. no 2017. gada 1. jūlija līdz 2017. gada 31. decembrim – 100 % no valsts nodevas faktisko ieņēmumu summas atlikuma.

6. Lai segtu maksātnespējas procesa pārvaldības izmaksas, Valsts kase no 2017. gada 1. janvāra līdz 2017. gada 30. jūnijam, katru mēnesi līdz piecpadsmitajam un divdesmit piektajam datumam, nepārsniedzot likumā par valsts budžetu kārtējam gadam un finansēšanas plānā attiecīgajā periodā no saimnieciskā gada sākuma paredzēto pašu ieņēmumu apjomu, no valsts nodevas ieņēmumiem ieskaitāmo valsts nodevas daļu – 32 % no valsts nodevas faktisko ieņēmumu summas atlikuma – ieskaita Tieslietu ministrijas pamatbudžeta apakšprogrammas 06.03.00 "Maksātnespējas procesa pārvaldība" kontā pašu ieņēmumos.

7. Juridiskās personas maksātnespējas procesa izmaksu segšanai Maksātnespējas likuma 62. panta 7.2 daļā noteiktajā gadījumā valsts nodevas daļa no valsts nodevas ieņēmumiem Tieslietu ministrijas pamatbudžeta apakšprogrammas 06.05.00 "Maksātnespējas procesa izmaksas" kontā 2017. gadā netiek novirzīta.

8. Valsts nodevas ieņēmumus, kas 2017. gadā iekasēti vairāk par likumā par valsts budžetu kārtējam gadam plānoto apjomu, Valsts kase saimnieciskā gada pēdējā darbdienā ieskaita Tieslietu ministrijas pamatbudžeta apakšprogrammas 06.04.00 "Darbinieku prasījumu garantiju fonds" kontā pašu ieņēmumos.

9. Noteikumi stājas spēkā 2017. gada 1. janvārī.

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrijas valsts sekretārs Raivis Kronbergs

10.10.2016. 13:24

441

A.Pleikšne

67099125, Anda.Pleiksne@mna.gov.lv